sagorsarker/bangla-wikipedia huggingface dataset:
অনিনি

অনিনি হল উত্তর-পূর্ব ভারতের অরুণাচল প্রদেশ রাজ্যের দিবাং উপত্যকা জেলার সদর দফতর। অনিনি অবিভক্ত দিবাং উপত্যকা জেলারও জেলা সদর ছিল। মূলত সব সুবিধা থেকে দূরত্বের কারণে এটি একটি ছোটো অনুন্নত শহর। তবুও, ভারতের বাকি অঞ্চলের সাথে এটির যোগাযোগের প্রাথমিক রাস্তাঘাট এখনও রয়েছে। ইদু মিশমি উপজাতির লোকেরা এখানে সংখ্যাগরিষ্ঠ। শহরটি পুরোপুরি নিকটতম বড়ো জনপদ রইংএর উপর নির্ভরশীল। শহরটি নিম্ন দিবাং উপত্যকা জেলায় রয়েছে এবং অনিনি শহরের বেশিরভাগ বাণিজ্যিক প্রয়োজন এখান থেকেই মেটাতে হয়।
অনিনির নাম হয়তো ইনিনি বা ইন্নিনি থেকে এসেছে। ২০০১ সালে দিবাং উপত্যকা জেলা থেকে নিম্ন দিবাং উপত্যকা জেলাটি খণ্ডিত করে তৈরির আগে এবং রইং তৈরির আগে, অরুণাচল প্রদেশের ঐতিহাসিক মানচিত্রগুলিতে, দেখানো আছে দিবাং উপত্যকা জেলার রাজধানীটি হল "ইনিনি"। এই নামটি হয়তো ইদু শব্দ "ইন্নি" থেকে এসেছে। ইন্নি হলেন ইদু মিশমির সর্বশক্তিমান দেবতা।
অরুণাচল প্রদেশের ইতিহাসের মতো অনিনির ইতিহাস নিয়েও ধোঁয়াশা আছে। বলা হয়ে থাকে, আদি ইদু মিশমি এবং অন্যান্য উপজাতি, ১ম বা খ্রিস্টপূর্ব ১ম সহস্রাব্দে প্রাচীন তিব্বত থেকে চলে এসেছিল। তারা লোয়ুতে এসে থেমেছিল বলে মনে করা হয়। সপ্তম শতাব্দীর আশপাশে লোয়ু তিব্বতীয় নিয়ন্ত্রণে ছিল। যদিও সমস্ত সময়েই ইদু মিশমিরা এখানে বসবাস করত, কিন্তু, নেফা এবং ব্রিটিশ রাজের সময় থেকেই অনিনি আনুষ্ঠানিকভাবে স্বীকৃতি পেয়েছিল। দ্বিতীয় বিশ্বযুদ্ধের সময় অনিনির গুরুত্ব বৃদ্ধি পেয়েছিল, যখন আসামের লেদো রোডের মাধ্যমে চীনে খাদ্য সরবরাহ ও সৈন্য প্রেরণের দরকার হয়েছিল। ১৯৪৭ সালে ভারতের অন্যান্য অংশের মতো অনিনিও ভারত অধিরাজ্যের একটি অংশে পরিণত হয়। এই সময় চীন প্রজাতন্ত্রের অরুণাচলের বেশিরভাগ অংশ দাবি করে বসে, এর ফলে তখন থেকেই এটি এবং আকসাই চিন বিবাদাত্মক স্থানে পরিণত হয়। ১৯৪৯ সালে গণচীনের উত্থান হয়, এবং একবার ব্রিটিশরা ১৯৫০ সালে চলে যাবার পর, অরুণাচল এবং আকসাই চিন বিবাদাত্মক স্থানরূপে পরিচিত হয়ে আছে। ১৯৮০ সালের জুনে, লোহিত জেলা থেকে খণ্ডিত করে, অবশেষে দিবাং উপত্যকা জেলা তৈরি করা হয়েছিল, এবং অনিনিকে রাজধানী হিসাবে ঘোষণা করা হয়েছিল। সেই থেকে অনিনিই একমাত্র জেলা সদর, যার ভারতের বাকি অংশের সাথে সঠিক রাস্তার যোগাযোগ নেই।
অনিনির অধিকাংশ অঞ্চল দিবাং নদীর দুটি শাখা নদী, ড্রাই নদী এবং মথুন নদীর মধ্যে একটি ক্ষুদ্র মালভূমিতে অবস্থিত। এই শহরের নিজস্ব একটি উপ জেলা রয়েছে: অনিনি সার্কেল। ২০১১ সালের আদমশুমারি অনুসারে দিবাং উপত্যকা জেলার অনিনি সার্কেলের জনসংখ্যা মোট ৪,৪৮৯ জন। এর মধ্যে ২,৪৮১ জন পুরুষ এবং ২,০০৮ জন মহিলা। দিবাং বন্যজীবন অভয়ারণ্যের দক্ষিণে অনিনির অবস্থান একে উত্তর-পূর্ব ভারতের উত্তরতম জেলা সদর করে তুলেছে।
অনিনির ছোট্ট বসতি অঞ্চলটি সমুদ্রতলের ওপর উচ্চতায় অবস্থিত। অনিনির মালভূমিতে, গড় উচ্চতা ১,৮০০& nbsp;মিটার, তবে শহরের গড় উচ্চতা ২,০৬৮ মিটার। গুগল ম্যাপস ভূখণ্ডের বৈশিষ্ট্য অনুসারে, অনিনি সমুদ্রপৃষ্ঠ থেকে প্রায় ১,৬০০–১,৮০০ মিটার উপরে অবস্থিত; এবং অনিনির উত্তরে, উচ্চতা সমুদ্রপৃষ্ঠ থেকে ৩,৮০০ মিটারও হয়েছে। দিবাং উপত্যকা জেলার সরকারি ওয়েবসাইট অনুসারে, অনিনইর উচ্চতা সমুদ্রপৃষ্ঠ থেকে ১,৯৬৮ মিটার উপরে।
গোঠাভয় রাজাপক্ষ

লেফটেন্যান্ট কর্নেল নন্দসেন গোতাবায়া রাজপক্ষ (; ; জন্ম ২০ জুন ১৯৪৯) সাবেক শ্রীলঙ্কান রাষ্ট্রপতি, রাজনীতিবিদ ও সাবেক সামরিক অফিসার। যিনি ২০১৯ সাল থেকে ১৪ জুলাই ২০২২ পর্যন্ত শ্রীলঙ্কার ৮ম রাষ্ট্রপতির (শ্রীলঙ্কার ৭ম কার্যনির্বাহী রাষ্ট্রপতি) দায়িত্ব পালন করছেন। তিনি এর আগে ২০০৫ থেকে ২০১৫ সাল পর্যন্ত তাঁর বড় ভাই সাবেক রাষ্ট্রপতি মহিন্দ রাজপক্ষের প্রশাসনের অধীনে প্রতিরক্ষা ও নগর উন্নয়ন মন্ত্রণালয়ের সচিব হিসাবে দায়িত্ব পালন করেছেন, তামিল টাইগার্সের সামরিক পরাজয়ে শ্রীলঙ্কা সশস্ত্র বাহিনীকে নেতৃত্ব দিয়েছিলেন, যা শ্রীলঙ্কার দীর্ঘস্থায়ী গৃহযুদ্ধের অবসান ঘটিয়েছিল।
শ্রীলঙ্কার প্রভাবশালী রাজপক্ষ রাজনৈতিক পরিবারে জন্ম নেওয়া গোতাবায়া কলম্বোর আনন্দ কলেজে শিক্ষা লাভ করেন এবং ১৯৭১ সালের এপ্রিলে সিলন সেনাবাহিনীতে (বর্তমান শ্রীলঙ্কা সেনাবাহিনী) যোগদান করেন। দিয়াতালাভার সেনাবাহিনী প্রশিক্ষণ কেন্দ্রে প্রশিক্ষণ গ্রহণ শেষে তিনি একক অফিসার হিসেবে কমিশনপ্রাপ্ত হন। পরবর্তীতে তাকে পদাতিক রেজিমেন্টে স্থানান্তর করা হয়। সেনাবাহিনীতে প্রবেশের পরপরই গোঠাভয় বেশি কিছু বড় ধরনের যুদ্ধে অংশ নেন যার মধ্যে রয়েছে ভাদামারাচি অপারেশন, অপারেশন স্ট্রাইক হার্ড ও অপারেশন থ্রিবিদ বালা। এছাড়াও ১৯৮৭ থেকে ১৯৮৯ সাল পর্যন্ত জেভিপি বিদ্রোহের সময় বিদ্রোহ বিরোধী অভিযানে অংশ নেন। তিনি সেনাবাহিনী থেকে বয়স শেষ হওয়ার পূর্বেই অবসর নেন এব তথ্য প্রযুক্তির দিকে ঝুঁকে পড়েন। পরে তিনি মার্কিন যুক্তরাষ্ট্রে অভিবাসী হিসেবে স্থায়ী হন।
২০০৫ সালে তিনি তার ভাইয়ের নির্বাচনী প্রচারণার জন্য দেশে ফিরে আসেন ও তার ভাই বিজয়ী হওয়ার পর সেই প্রশাসনে সামরিক সচিব হিসেবে নিয়োগপ্রাপ্ত হন। তার সময়ে শ্রীলঙ্কার সেনাবাহিনী তামিল বিদ্রোহীদের পরাজিত করে ও এদের দলনেতা ভেলুপিল্লাই প্রভাকরণকে হত্যা করে যার ফলে দীর্ঘদিনের গৃহযুদ্ধের ইতি ঘটে। ফলে তিনি তামিল টাইগারদের অন্যতম লক্ষ্যবস্তুতে পরিণত হন এবং ২০০৬ সালে তামিল আত্মঘাতীরা তাকে গুপ্ত হত্যার চেষ্টা করে। তার সময়ে তিনি বেশ কিছু শহুরে উন্নয়নের প্রকল্প শুরু করেন। ২০১৫ সালে তার ভাই রাষ্ট্রপতি নির্বাচনে পরাজিত হওয়ার পর তিনিও সামরিক সচিবের পদ হারান। ২০১৮ সালের দিকে তিনি সম্ভাব্য রাষ্ট্রপতি প্রার্থী হিসেবে প্রচারণা শুরু করেন এবং ২০১৯ সালের ১৭ নভেম্বর তিনি রাষ্ট্রপতি নির্বাচনে জয় লাভ করেন। গোঠাভয়ের বাবা ডি. এ. রাজপক্ষও খ্যাতিমান রাজনীতিবিদ ছিলেন।গণ বিক্ষোভের চাপে দেশ ছেড়ে পালালেন ৯ জুলাই ২০২২ তারিখে।
রিস্তা ডট কম

রিস্তা ডট কম () হল একটি ভারতীয় হিন্দী ধারাবাহিক যা সনি এন্টারটেইনমেন্ট টেলিভিশনএ প্ৰদৰ্শিত হওয়া শুরু হয়েছিল ২০১০ সালের ৩ জানুইয়ারি থেকে। বিখ্যাত প্ৰযোজক যশ চোপড়া ও আদিত্য চোপড়া প্ৰযোজিত এই ধারাবাহিক নিৰ্মান করেন। তাদের টেলিভিশনের প্ৰথম চারতি ধারাবাহিকের মধ্যে এটি অন্যতম। শোটি কল্পনা করেছিলেন, লিখেছেন এবং পরিচালনা করেছেন রিষব শেঠ।
লক্ষ্মীপুর নৌ-বন্দর

লক্ষ্মীপুর নৌ-বন্দর বাংলাদেশ সরকারের ১০০টি অর্থনৈতিক অঞ্চল গঠনে লক্ষ্মীপুর জেলার জন্য সুপারিশকৃত প্রকল্প।
সুপারস্টার সিঙ্গার

সুপারস্টার সিঙ্গার হচ্ছে একটি গানভিত্তিক রিয়্যালিটি অনুষ্ঠান, যেটি সনি এন্টারটেইনমেন্ট টেলিভিশনে প্রচারিত হয়। এই অনুষ্ঠানে ২ হতে ১৫ বছর বয়সী প্রতিযোগীরা অংশগ্রহণ করে থাকে।
২০১৯ সালের ১৩রা মার্চ তারিখে এই অনুষ্ঠানে প্রচারমূলক ভিডিও প্রকাশিত হয়েছিল এবং দেশের বিভিন্ন শহর জুড়ে একই বছরের ২৩শে মার্চ তারিখ হতে থেকে অডিশন শুরু হয়েছিল; যা ২০১৯ সালের ২১শে এপ্রিল তারিখে শেষ হয়েছিল।
প্রথম আসরের জন্য, এই অনুষ্ঠানটি হিমেশ রেশামিয়া, জাভেদ আলী এবং অলকা ইয়াগনিক বিচারকার্যের দায়িত্বে ছিলেন।
২০১৯ সালের ২৯শে জুন তারিখে এই অনুষ্ঠানের প্রথম পর্ব প্রচারিত হয়েছে।
প্রথম আসরের জন্য বিচারকদের পাশাপাশি আরও চারজন প্রশিক্ষক/অধিনায়ক ছিল; যারা প্রতিযোগীদের আরও ভাল পারফরম্যান্সের জন্য প্রশিক্ষণ দিতে এসেছিলেন।
দিল সে দিল তক

দিল সে দিল তক (অনুবাদ: "হৃদয় হতে হৃদয়ে") হচ্ছে একটি ভারতীয় হিন্দি-ভাষার টেলিভিশন নাটক, যা কালারসে প্রচারিত হয়েছিল। এই নাটকটি ২০০১ সালের বলিউড চলচ্চিত্র "চোরি চোরি চুপকে চুপকের" আদলে নির্মিত।
এই নাটকের গল্পটির প্রথম দিকে পার্থ (সিদ্ধার্থ শুক্লা) এবং তাঁর স্ত্রী সুরভী (রাশমি দেসাই) হচ্ছে বরোদার এক সুখী বিবাহিত দম্পতির জীবনকে কেন্দ্র করে গড়ে উঠে, যাদের জীবনে এক নতুন মোড় আসে যখন তারা যুবতী মেয়ে টেনির (জেসমিন ভাসিন) সাথে দেখা হয়; পরবর্তীতে যিনি তাদের সন্তানের সারোগেট মা হয়। পরবর্তীতে এই নাটকে কাহিনী একটি ত্রিভুজ প্রেমের মাধ্যমে বছরের পর বছর অগ্রসর হয়।
এই নাটকটি সিদ্ধার্থ শুক্লা এবং রাশমি দেসাই পর্দায় অসাধারণ প্রেমের কাহিনির কারণে প্রথম দিকে অধিক জনপ্রিয়তা অর্জন করেছিল। উভয় অভিনয়শিল্পী এই অনুষ্ঠানটি ছাড়ার পরে এই নাটকটির টার্গেট রেটিং পয়েন্টস (টিআরপি) হ্রাস পেয়েছিল এবং পরিশেষে ২০১৮ সালের ১লা জুন তারিখে সমাপ্ত হয়েছিল। ২০১৮ সালের ৪ঠা জুন তারিখে, কালারসে প্রচারিত নাটক সিলসিলা বাদালতে রিশতোঁ কা দ্বারা প্রতিস্থাপিত হয়েছিল।
এই নাটকটি তামিল ভাষায় ""এন্নারুগিল নী ইরুন্ধাল"" (অনুবাদ: যদি তুমি আমার সাথে থাক); যা পলিমার টিভিতে প্রচারিত হয়েছে। ২০১৭ সালের আগস্ট মাস হতে, এই নাটকটি একই শিরোনাম নিয়ে পাকিস্তানি চ্যানেল ফিলাজাজিয়ায় সম্প্রচারিত হচ্ছে।
এই নাটকটি ইন্দোনেশিয় ভাষায় ""দিল সে দিল তাক"" নামে অনুবাদ করা হয়েছিল এবং এটি ২০১৮ সালের ১২ই মার্চ হতে ১৬ই মে পর্যন্ত এএনটিভিতে প্রচারিত হয়েছে।
জুলকারনাইন জাকারিয়া

জুলকারনাইন জাকারিয়া (জন্ম: ১৫ নভেম্বর ১৯৮২) হলেন মালয়েশিয়ার একজন পেশাদার ফুটবল রেফারি।
২০১১ সালে, তিনি প্রিমিয়ার লীগ এবং সুপার লিগের বেস কয়েকটি ম্যাচে চতুর্থ রেফারি হিসেবে তার ক্যারিয়ার শুরু করেন। ২০১৫ সাল হতে তিনি পেশাদার রেফারির দায়িত্ব পালন করছেন।
২০১৮ সালের ২০শে ফেব্রুয়ারি তারিখে, ইউআইটিএম এফসি এবং সাবাহের মধ্যকার ম্যাচের মাধ্যমে ২০১৫ প্রিমিয়ার লিগে তিনি আত্মপ্রকাশ করেন; উক্ত ম্যাচটি ইউআইটিএম ২–১ গোলের ব্যবধানে জয়লাভ করেছিল।
বিশাল আদিত্য সিং

বিশাল আদিত্য সিং (; জন্ম: ২৫ জানুরি ১৯৮৮) হলেন একজন ভারতীয় টেলিভিশন অভিনেতা, যিনি সম্প্রতি স্টার প্লাসে প্রচারিত কুলফি কুমার বাজেওয়ালা ধারাবাহিকে "তেভার সিং" চরিত্রে অভিনয় করেছেন। এছাড়াও তিনি নাচ বলিয়ে ৯ এবং বিগ বস ১৩-এ প্রতিযোগিতা করেছেন।
বিশাল ভারতের বিহারের আরায় জন্মগ্রহণ করেছেন। তিনি জেলা এবং রাজ্য পর্যায়ের একজন অ্যাথলেট ছিলেন।
বিশাল ২০১১ সালে শশাঙ্কের "চন্দ্রগুপ্ত মৌর্য্য"-এ অভিনয়ের মাধ্যমে টেলিভিশনের পর্দায় আত্মপ্রকাশ করেছিলেন। ২০১২ থেকে ২০১৩ সাল পর্যন্ত তিনি সসুরাল সিমর কা ধারাবাহিকে অভিনয় করেছেন। অতঃপর ২০১৫ থেকে ২০১৬ পর্যন্ত তিনি বেগুসারাই-এ শিবাঙ্গী যোশীর বিপরীতে লখন ঠাকুর/শক্তি ঠাকুর চরিত্রে অভিনয় করেছেন। ২০১৭ থেকে ২০১৮ পর্যন্ত, তিনি মধুরিমা তুলির বিপরীতে "চন্দ্রকান্তে" বীরেন্দ্র প্রতাপ সিং চরিত্রে অভিনয় করেছিলেন।
২০১৮ সালে, তিনি কুলফি কুমার বাজেওয়ালায় তেভর সিংয়ের চরিত্রে অভিনয় করেছেন। ২০১৯ সালে, স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৯ মধুরিমা তুলির সাথে অংশগ্রহণ করেছিলেন, যেখানে তিনি ৩য় স্থান অর্জন করেছেন। অতঃপর তিনি বিগ বস ১৩-এ অংশ নিয়েছিলেন।
নর্মদা জেলা

নর্মদা জেলা হল ভারতের গুজরাত রাজ্যের একটি প্রশাসনিক জেলা। এই জেলার সদর দপ্তরটি রাজপিপলাতে অবস্থিত। এই জেলার উত্তরে বরোদা জেলা, পূর্বে মহারাষ্ট্র রাজ্য, দক্ষিণে তাপ্তি জেলা এবং পশ্চিমে ভারুচ জেলা দিয়ে সীমাবদ্ধ। জেলাটির আয়তন ২,৭৫৫ বর্গকিলোমিটার এবং ২০০১ সালে এর জনসংখ্যা হল ৫৯০,২৯৭ জন। ২০১১ সালে ১০.৪৪% নগারায়ণ ছিল। ২০১১ সালে এই জেলাটি গুজরাতের তৃতীয় সর্বনিম্ন জনবহুল জেলা, ৩৩টি জেলার মধ্যে একটি জেলা, ডাং এবং পোরবন্দর পরেই এই জেলাটি।
এই জেলার জনসংখ্যার ৮৯.৫% গ্রামীণ এবং জনসংখ্যার ৮১.৬% তফসিলি উপজাতি রয়েছে।
এই জেলাটি ২রা অক্টোবর ১৯৯৭ সালে তৈরি হয়েছিল। নবনির্মিত জেলাটি পূর্ববর্তী বরোদা জেলার তিলকওয়াডা তালুক এবং পূর্ববর্তী ভারুচ জেলার তিনটি তালুক নিয়ে তৈরি হয় যেমন: নন্দোদ, দেদিয়াপাদা এবং সাগবারা।
এই জেলাটি পাঁচটি তালুক নিয়ে গঠিত: তিলকওয়াড়া, গরুদেশ্বর, নন্দোদ (রাজপিপলাসহ), দেদিয়াপাদা, এবং সাগবারা।
নর্মদা জেলাতে গ্রীষ্মমণ্ডলীয় সাভানা জলবায়ু ক্যাম্বের উপসাগরে দৃঢ়ভাবে নিয়ন্ত্রিত হয়। গ্রীষ্মকালে মার্চ মাসের শুরুতে আরম্ভ হয় এবং জুন মাস অবধি স্থায়ী হয়। এপ্রিল এবং মে সবচেয়ে উষ্ণ মাস, গড় সর্বোচ্চ তাপমাত্রা । বর্ষা জুনের শেষদিকে শুরু হয়। সেই মাসগুলিতে গড় সর্বোচ্চ তাপমাত্রা থাকে। অক্টোবর এবং নভেম্বরে বর্ষার পশ্চাদপসরণ শুরু হয় এবং নভেম্বরের শেষের দিকে উচ্চ তাপমাত্রা ফিরে আসে। শীতকালে ডিসেম্বর মাসে শুরু হয় এবং ফেব্রুয়ারির শেষ পর্যন্ত স্থায়ী হয়, এই সময় গড় তাপমাত্রা থাকে প্রায় , এবং বৃষ্টি প্রায় হয় না বললেই চলে।
২০০৬ সালে পঞ্চায়েতি রাজ মন্ত্রকের দেশের সর্বাধিক ২৫০টি অনগ্রসর জেলার মধ্যে নর্মদা অন্যতম, মোট ৬৮০টি জেলার মধ্যে একটি। এটি গুজরাতের ছয়টি জেলার মধ্যে একটি ব্যাকওয়ার্ড রিজিওয়ান্স গ্র্যান্ড ফান্ড প্রোগাম (বিআরজিএফ) থেকে তহবিল গ্রহণ করছে।
২০১১ সালের আদমশুমারি অনুসারে নর্মদা জেলার জনসংখ্যা ৫৯০,২৯৭ জন, সলোমন দ্বীপপুঞ্জ কিংবা মার্কিন যুক্তরাষ্ট্রের ইয়মিং রাজ্যের সমান সমান জনসংখ্যা। এই জেলাটি ভারতের ৫২৮তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব ২১৪ জন প্রতি বর্গ বর্গকিলোমিটার (৫৫০ বর্গ মাইল)। ২০০১-২০১১ সালে এর জনসংখ্যা বৃদ্ধির হার ছিল ১৪.৭৭%। নর্মদা জেলাতে প্রতি ১০০০ জন পুরুষের মধ্যে ৯৬০ জন মহিলা মধ্যে লিঙ্গ অনুপাত রয়েছে এবং এর সাক্ষরতার হার ৭৩.২৯%।
২০১১ সালের আদমশুমারি অনুসারে এই জেলার জনসংখ্যার ৬৮.৫০% গুজরাতি, ১৬.৭০% ভিলি, ১৩.৬৪% হিন্দি এবং ০.৮২% মারাঠি ভাষার লোক রয়েছে, গুজরাতি তাদের প্রথম ভাষা হিসাবে স্বীকৃতি পেয়েছে।
খাওলা বিনতে হাকিম

খাওলা বিনতে হাকিম (আরবি: خولة بنت حكيم‎) মুহাম্মাদের এর একজন মহিলা সাহাবা ছিলেন। যিনি উসমান ইবনে মাজউনের স্ত্রী ছিলেন। এবং সম্পর্কে মুহাম্মাদ এর খালা ছিলেন।
খাওলা বিনতে হাকিম রাসুল সাঃ এর নিকট বিয়ের জন্য নিজেকে পেশ করেন, যেটাকে হিবাহ বলা হয়। (সহীহ বুখারী : ৫১১৩)
এর বিস্তারিত বর্ণনা পবিত্র কুরআনের সুরা আহজাব আয়াত নাম্বার ৫০-৫১ তে বর্ননা করা হয়েছে।
খাওলা বিনতে হাকিম মক্কার বনু সুলাইম গোত্রের কন্যা। তার ডাকনাম উম্মে সুরাইক এবং পিতার নাম হাকিম ইবনে উমাইয়া।
খাওলা বিনতে হাকিম উসমান ইবনে মাজউন এর স্ত্রী ছিলেন। তারা উভয়ই ইসলামের প্রাথমিক ভাগেই মক্কাতে ইসলাম গ্রহণ করেন। তার স্বামী মক্কার কুরাইশদের দ্বারা নির্যাতনের স্বীকার হন, এবং বাধ্য হয়ে হাবশায় হিজরাত করেন এবং কিছুকাল পরে আবার মক্কায় ফিরে আসেন। তবে তার স্ত্রী খাওলার উপর নির্যাতনের কোন ইতিহাস পাওয়া যায়না। তার স্বামী উসমান বদর যুদ্ধের পর মদিনাতেই মৃত্যুবরণ করেন। জান্নাতুল বাকিতে তাকে দাফন করা হয়।
মুহাম্মাদ এর সাথে তার সুসম্পর্ক ছিলো। ইনিই সেই মহিলা যিনি খাদিজার মৃত্যুর পর মুহাম্মাদ জিজ্ঞাসা করেছিলেন যে তিনি আর কোন মহিলাকে বিয়ে করতে চান কিনা! পরবর্তীতে কুমারী মেয়ে আবু বকরের কন্যা আয়িশা এবং বিধবা মহিলা সাওদা বিনতে জামআর সঙ্গে মুহাম্মাদ এর বিয়ের প্রস্তাব করেছিলেন। এবং খাওলার একান্ত সহযোগিতায় মুহাম্মাদ আয়িশা ও সাওদাকে বিবাহ করেন।
খাওলার স্বামী উসমান ইবনে মাজউন ইসলাম গ্রহণের পর ইবাদত বন্দেগীর উপর এতো ঝুঁকে পরেন যে, তিনি নিয়মিত সারা দিন রোজা ও গভীর রাত পর্যন্ত নামাজ আদায় করতে থাকেন। এতে তার মধ্যে বৈরাগ্যের একটা ভাব চলে আসে। তিনি সংসার ও স্ত্রীর প্রতি উদাসীন হয়ে পরেন। পরে মুহাম্মাদ বিষয়টি বুঝতে পেরে উসমানকে সংসার স্ত্রী বাদ দিয়ে অতিরিক্ত বন্দেগী করতে নিষেধ করেন।
খাওলা বিনতে হাকিম রাযি:বিধবা হওয়ার পর আর দ্বিতীয় বিয়ে করেননি। তবে তিনি নিজে স্বতপ্রবৃত্ত হয়ে মুহাম্মাদ সা: এর নিকট বিয়ের জন্য নিবেদন করেছিলেন। তবে মুহাম্মাদ বিয়ে করেননি। উমর ইবনে আবদুল আজিজ তাকে সৎকর্মশীলা মহিলা বলেছেন।
খাওলা বিনতে হাকীম রাযি: রাসুল সাঃ এর নিকট বিয়ের জন্য নিজেকে পেশ করেন, যাকে হিবাহ বলা হয়ে থাকে। (সহিহ বুখারী ৫১১৩)
খাওলা বিনতে হাকিম তায়িফ অভিযানে অংশগ্রহণ করেন। এবং মুহাম্মাদ এঁর নিকট তায়িফ বিজয় হলে বাদিয়া বিনতে গায়লান অথবা ফারিয়া বিনতে আকিলের স্বর্ণ অলঙ্কার পাওয়ার জন্য আবেদন করেন।
খাওলা বিনতে হাকিম একজন সুভাষিণী মহিলা ছিলেন। বিশুদ্ধ ও প্রাঞ্জল ভাষায় কথা বলতেন,এমনকি কবিতা রচনাও করতেন। স্বামী উসমান ইবনে মাজউন ইনতিকালের পর তিনি একটি কবিতা রচনা করেনঃ 
"“হে আমার চক্ষু! অবিরত অশ্রু বর্ষণ কর"
"উসমান ইবনে মাজ‘উনের বড় বিপদে।"
"এমন ব্যক্তির জন্য যে তার স্রষ্টার সন্তুষ্টির জন্য রাত্রি অতিবাহিত করেছে,"
"দাফনকৃত সেই মৃত ব্যক্তির জন্য সুসংবাদ।"
"তার জন্য বাকী‘ আবাসস্থল বানিয়েছে, বৃক্ষ ছায়া দান করেছে,"
"তার ভূমি আলোকিত হয়েছে প্রস্তরময় ভূমি হিসেবে পড়ে থাকার পর,"
"অন্তরকে ব্যথা ভারাক্রান্ত করেছে-মৃত্যু পর্যন্ত যার শেষ নেই।"
"আমার অশ্রু প্রবাহের শিরাগুলো তার জন্য অশ্রু প্রবাহে অক্ষম হয়ে পড়বে।"
খাওলা বিনতে হাকিম মুহাম্মাদ কিছু হাদিস বর্ণনা করেছেন। তার থেকে মোট ১৫ টি হাদিস বর্ণিত হয়েছে। ইমাম মুসলিম, তিরমিযী, নাসাঈ ও ইবনে মাজাহ তাদের সংকলিত বইয়ে সেগুলো বর্ণনা করেছেন। খাওলা থেকে প্রসিদ্ধ সাহাবা ও তাবেয়ী হাদিস বর্ণনা করেছেন তারা হলঃ
হযরত
কালাইগাঁও

কালাইগাঁও হল উত্তর-পূর্ব ভারতের একটি শহর এবং বিধানসভা কেন্দ্র। এটি আসাম রাজ্যের উদালগুড়ি জেলায় অবস্থিত। এখানকার গড় উচ্চতা ৩৭ মিটার, জলবায়ু আর্দ্র এবং অনুকূল, আপেক্ষিক আর্দ্রতা প্রায় ৮২% এর কাছাকাছি। বার্ষিক বৃষ্টিপাত প্রায় ২,০০০ মিমি।
এই প্রাচীন জায়গার নামটির উৎস পাওয়া যাবে, এক প্রাচীন ব্রাহ্মণ পুরোহিত সম্পর্কে স্থানীয় কিংবদন্তিতে, তার নাম ছিল কেন্দুকালাই এবং সে কামাখ্যা মন্দিরের প্রধান পুরোহিত নিযুক্ত হয়েছিল। কিংবদন্তি অনুসারে, তার সংগীত প্রতিভা এবং দেবীর প্রতি তার নিষ্ঠার কারণে সে সম্ভবত কামাখ্যা দেবীকে মন্দিরে নশ্বর দেহে হাজির করতে এবং নৃত্য করাতে সক্ষম হয়েছিল। পূর্বের কচ রাজা নর নারায়ণ এই বিষয়টি জানতে পেরে দেবীকে দেখার ইচ্ছা প্রকাশ করেছিলেন। পুরোহিত রাজাকে মন্দিরের কাছেই লুকিয়ে একটি গর্ত দিয়ে নজর রাখতে বলল এবং তার উপাসনা শুরু করল। দেবী আবির্ভূতা হয়ে মন্দিরে নৃত্য শুরু করলেন, কিন্তু শেষ পর্যন্ত দেবী গর্ত দিয়ে রাজার চোখ দেখতে পেয়ে গেলেন, এবং পুরোহিতের বিশ্বাসঘাতকতার বিষয়টি জানতে পেরে গেলেন। কিংবদন্তির কিছু সংস্করণে বলা হয় যে দেবী রাজার রাজবংশকে এবং পুরোহিতকে অভিশাপ দিয়ে বলেছিলেন যে তারা আর কখনও মন্দিরে গেলে ধ্বংস হয়ে যাবে। অন্য বর্ণনায় বলা হয় যে, রাগান্বিত দেবী রাজাকে পাথরের মূর্তিতে পরিণত করেছিলেন এবং পুরোহিতের শিরশ্ছেদ করেছিলেন।
২০১১ সালের আদমশুমারির নথি অনুসারে, কালাইগাঁও মহকুমার মোট জনসংখ্যা ১১০৮৬২ জন, এর মধ্যে ৫৬২৮৫ জন (৫০.৭৭%) পুরুষ এবং ৫৪৫৭৭ জন (৪৯.২২%) মহিলা। কালাইগাঁওয়ের কয়েকটি গ্রাম দারাং জেলায় পড়ে, এবং সেখানকার জনসংখ্যা ২৪২৪৬ (১২৭২৩ জন পুরুষ এবং ১২৫২৩ জন মহিলা)। বাকি বেশিরভাগ গ্রামগুলি পড়ে উদালগুড়ি জেলায়, এবং সেখানকার জনসংখ্যা ৮৫,৬১৬ (৪৩,৫৬২ জন পুরুষ ও ৪২,০৫৪ জন মহিলা)।
এই জায়গার অর্থনীতি কৃষির উপর নির্ভরশীল। ধানের চাষাবাদ হল এখানকার প্রাথমিক কৃষিকাজ, এর পরেই আছে শাকসবজির চাষ। 
অবশ্য, গত কয়েক বছর ধরে, ভোগবাদের ফলে ভোগ্যপণ্যের ব্যবসায়ে যথেষ্ট বৃদ্ধি লক্ষ্য করা গেছে। ধান চাষে ভারী ফলনের কারণে, অনেক ছোট ছোট দেশি ধান কল শহরের আশেপাশে তৈরি হয়েছে। এরা আসামের অন্যান্য অঞ্চলে চাল সরবরাহ করে; গুয়াহাটি হচ্ছে চালের বৃহত্তম ভোক্তা। কালাইগাঁওয়ের ধান আসামে এখন নিজের আলাদা পরিচয় স্থাপন করেছে। এখানে ব্যাংকিং প্রতিষ্ঠানের পাশাপাশি বেশ কয়েকটি সমবায় সমিতি তৈরি হয়েছে।
এই জায়গাটিতে দুটি সাপ্তাহিক বাজারের দিন রয়েছে, একটি রবিবার এবং অন্যটি বৃহস্পতিবার। একটি অনন্য বৈশিষ্ট্য হচ্ছে যে প্রাণী সম্পদ কেনাবেচা প্রায় একচেটিয়াভাবে বৃহস্পতিবারে ঘটে, যা বিশ্বের এই প্রান্তে খুব বিরল। এই বাজারটি স্থানীয়ভাবে গোরু বোজার বা গরুর বাজার নামে পরিচিত। এই বাজারগুলি প্রতি বৃহস্পতিবার এবং রবিবারে জেলার আশেপাশে প্রচুরসংখ্যক মানুষকে আকর্ষণ করে, প্রায়শই এই দু’দিন শহরে পরিবহন খুব কষ্টকর হয়ে যায়।
এই শহরের আশেপাশে কয়েকটি চা বাগান রয়েছে। ১৯৫০ সালের আগে, তাদের বেশিরভাগের মালিকানা ছিল ব্রিটিশ চা সংস্থাগুলির হাতে।
আসামের অন্যান্য অংশের মতো কালাইগাঁওয়েও সন্ত্রাসবাদের ঘটনা ঘটেছে। এই অঞ্চলের সুরক্ষা সংস্থাগুলি এবং সন্ত্রাসীরা প্রত্যক্ষ সংঘর্ষে নেমেছে এমন উদাহরণ রয়েছে। যাইহোক, সাম্প্রতিক বছরগুলিতে, এই ধরনের ঘটনার সংখ্যা অনেক কমে গেছে।
বৃহস্পতি ৫৫

বৃহস্পতি ৫৫ (ইংরেজি: Jupiter LV) হল বৃহস্পতির একটি প্রাকৃতিক উপগ্রহ। এটি প্রথমে (ইংরেজি: ) নামে পরিচিত ছিল। ২০০৩ সালে ব্রেট জে. গ্ল্যাডম্যানের নেতৃত্বে জ্যোতির্বিজ্ঞানীদের একটি দল এই উপগ্রহটি আবিষ্কার করেন।
বৃহস্পতি ৫৫-এর ব্যাস প্রায় ২ কিলোমিটার। এটি গড়ে ২০.২২০ জিগামিটার দূরত্ব থেকে ৫৮৭.৩৮ দিনে বৃহস্পতিকে একবার প্রদক্ষিণ করে। ক্রান্তিবৃত্তের সঙ্গে এই উপগ্রহটির নতি ১৪৬° (বৃহস্পতির বিষুবরেখার সঙ্গে ১৪৮°)। এটির গতি পশ্চাদগামী এবং কক্ষপথের উৎকেন্দ্রিকতা ০.১০৪৮।
বৃহস্পতি ৫৫ উপগ্রহটি বৃহস্পতির পশ্চাদগামী উপগ্রহগুলির অ্যানানকি গোষ্ঠীর অন্তর্গত। এই উপগ্রহগুলি ২২.৮ থেকে ২৪.১ জিগামিটার দূরত্ব থেকে মোটামুটি ১৫০-১৫৫° নতিতে বৃহস্পতিতে প্রদক্ষিণ করে।
২০০৩ সালে আবিষ্কারের পর এই উপগ্রহটি হারিয়ে গিয়েছিল। ২০১৭ সালে এটি পুনরাবিষ্কৃত হয় এবং সেই বছরই এটির স্থায়ী নামকরণ করা হয়।
বেহদ ২

বেহদ ২ () হচ্ছে একটি ভারতীয় রোম্যান্স, থ্রিলার টেলিভিশন ধারাবাহিক, যেটি সনি এন্টারটেইনমেন্ট টেলিভিশনে ২০১৯ সালের ২রা ডিসেম্বর তারিখ হতে প্রচারিত হচ্ছে। এতে অভিনয় করছেন জেনিফার উইঙ্গেট, আশীষ চৌধুরী এবং শিবিন নারঙ্গ।
বেহদ ২ হচ্ছে জনপ্রিয় ধারাবাহিক বেহদের দ্বিতীয় কিস্তি। এই ধারাবাহিকের প্রথম প্রচারণামূলক ভিডিও ২০১৯ সালের ১লা ডিসেম্বর তারিখে প্রকাশ করা হয়েছিল; উক্ত ভিডিও-এ জানানো হয় যে, পূর্বের কিস্তির মতো জেনিফার উইগেটকেই মায়া জয়সিংয়ের চরিত্রে দেখা যাবে।
সৈয়দ মোয়াজ্জেম হোসেন আলাল

সৈয়দ মোয়াজ্জেম হোসেন আলাল হলেন বাংলাদেশী রাজনীতিবিদ ও আইনজীবী। তিনি বরিশাল-২ আসনের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপি) চেয়ারপার্সনের উপদেষ্টা।
সৈয়দ মোয়াজ্জেম হোসেন আলালের জন্ম ৩১ ডিসেম্বর ১৯৫৫ সালে বরিশাল সদর উপজেলায়। তিনি বরিশাল বিএম কলেজ থেকে উচ্চ মাধ্যমিক পাশ করে ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর পাস করেন। এরপর এলএলবি পাস করেন।
সৈয়দ মোয়াজ্জেম হোসেন আলালের রাজনৈতিক জীবনের শুরু কলেজের ছাত্র থাকাকালীন ছাত্র ইউনিয়নে মাধ্যমে। ১৯৭৩ সালে তিনি ছাত্র ইউনিয়ন থেকে পদত্যাগ করেন।
১৯৭৮ সালে তিনি বরিশাল জেলা যুবদলে যোগ দেন।
তিনি বরিশাল-২ আসনে বাংলাদেশ জাতীয়তাবাদী দলের প্রার্থী হিসেবে ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হন।
বাংলাদেশ জাতীয়তাবাদী দলের (বিএনপি) চেয়ারপার্সনের উপদেষ্টা।
কালিশুরী ইউনিয়ন

কালিশুরী বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
কালিশুরী ইউনিয়নের আয়তন ৭,৩৫৭ একর।
কালিশুরী ইউনিয়ন বাউফল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী কালিশুরী ইউনিয়নের মোট জনসংখ্যা ২২,২৪৯ জন। এর মধ্যে পুরুষ ১০,৬৪৩ জন এবং মহিলা ১১,৬০৬ জন। মোট পরিবার ৫,২৭৪টি।
২০১১ সালের আদমশুমারি অনুযায়ী কালিশুরী ইউনিয়নের সাক্ষরতার হার ৭০.১%।
কনকদিয়া ইউনিয়ন

কনকদিয়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
কনকদিয়া ইউনিয়নের আয়তন ৬,৯৪১ একর।
কনকদিয়া ইউনিয়ন বাউফল উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী কনকদিয়া ইউনিয়নের মোট জনসংখ্যা ১৯,৫১৯ জন। এর মধ্যে পুরুষ ৮,৮২৪ জন এবং মহিলা ১০,৬৯৫ জন। মোট পরিবার ৪,৪৭১টি।
২০১১ সালের আদমশুমারি অনুযায়ী কনকদিয়া ইউনিয়নের সাক্ষরতার হার ৬৫.২%।
কেশবপুর ইউনিয়ন, বাউফল

কেশবপুর বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
কেশবপুর ইউনিয়নের আয়তন ১০,৯৪৯ একর।
কেশবপুর ইউনিয়ন বাউফল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী কেশবপুর ইউনিয়নের মোট জনসংখ্যা ২৭,৭১৮ জন। এর মধ্যে পুরুষ ১৩,২৯০ জন এবং মহিলা ১৪,৪২৮ জন। মোট পরিবার ৫,৯১৬টি।
২০১১ সালের আদমশুমারি অনুযায়ী কেশবপুর ইউনিয়নের সাক্ষরতার হার ৫৫.২%।
পালিন

পালিন একটি ছোট পার্বত্য শহর এবং অরুণাচল প্রদেশ রাজ্যের ক্রা দাদি জেলার সদর দপ্তর। ক্রা দাদি জেলা তৈরির বিষয়টি অরুণাচল প্রদেশ সরকার অনুমোদন করেছিল। তৎকালীন মুখ্যমন্ত্রী নবম টুকি, অরুণাচল প্রদেশের ১৯তম জেলা হিসাবে, ৭ই ফেব্রুয়ারি ২০১৫ তারিখে ক্রা দাদি’র উদ্বোধন করেছিলেন। অরুণাচল প্রদেশে নিয়েশি উপজাতিদের বাস রয়েছে এবং ২০০১ সালের আদমশুমারি অনুসারে এখানকার জনসংখ্যা ৫৮১৬ জন।
মৌখিক সূত্র থেকে জানা যায় যে নিয়েশিরা উত্তর থেকে এসেছিল। তারা সুপুং নামে একটি শক্তিশালী নদীর পারাপারের কথা বলেছিল, সম্ভবত এটি চীনের সাংপো নদী। তারা চীন এবং তিব্বতে বৌদ্ধধর্ম পৌঁছোনোর আগেই স্থানটি ত্যাগ করে বর্তমান অঞ্চলে চলে এসেছিল। এই জন্য নিয়েশিদের উপর বৌদ্ধ ধর্মের কোনও প্রভাব নেই। পালিন নির্বাচনী এলাকা) থেকে নির্বাচিত বিধায়ক হলেন টাকাম টগর (পেরিও)।
পালিন শহরের গড় উচ্চতা হল ১০৮০ মিটার (৩৫৪০  ফুট)।
পালিনে উপক্রান্তীয় পার্বত্য অঞ্চলের জলবায়ু (কোপ্পেন জলবায়ু শ্রেণিবিন্যাস সিডব্লিউটি) দেখা যায়। এখানে গ্রীষ্মকাল উষ্ণ এবং অতিবৃষ্টি দেখা যায়; শীতকালে আরামদায়ক ঠাণ্ডার সাথে স্বল্প বৃষ্টিপাত হয়। এটি উচ্চ ভৌগোলিক ভূখণ্ডসহ খুব পাহাড়ি অঞ্চল। বেশিরভাগ সময় এটি মেঘের দ্বারা আবৃত থাকে। অঞ্চলটিতে সারাক্ষণ ঝড়ো হাওয়া বয়।
পালিন এবং তার সংলগ্ন অঞ্চলগুলি মূলত নিয়েশি উপজাতি অধ্যুষিত এলাকা।
এখানকার হোলি রোজারি চার্চ: এটি ইটানগরের বিশপ কর্তৃক প্রতিষ্ঠাপিত, এই খ্রিস্টান ক্যাথলিক গীর্জাটি এই অঞ্চলের ব্যাপক খ্রিস্টান প্রভাবকে প্রতিফলিত করে।
হোলি রোজারি ক্যাথলিক চার্চটি রাজ্যের বৃহত্তম ক্যাথলিক গীর্জার মধ্যে একটি। এটি শহরের পাহাড়ের চূড়ায় অবস্থিত।
সুবনসিরি নদীর অন্যতম শাখা নদী পালিন নদী এই শহরের মধ্যে দিয়ে বয়ে গেছে। নদীটিতে ভেলায় করে রাফটিং (দুঃসাহসিক খেলা), মাছধরা হয় এবং নদীর তীর বনভোজনের জন্য আদর্শ স্থান।
জিরো, পরশুরাম কুণ্ড (লোহিত জেলায়), মলিনিথান (পূর্ব সিয়াং জেলায়), ভীষ্মক নগর (দিবাং উপত্যকা) ইত্যাদির মতো পর্যটনকেন্দ্রে এখান থেকে রাস্তা দিয়ে সহজেই পৌঁছুনো যায়।
নিয়েশি উপজাতিদের নিউকুম কৃষি উৎসব, এই শহরে উদযাপিত প্রধান উৎসব। নিউকুম কৃষি উৎসব ছাড়া, এখানকার মানুষ বড়দিন, দিওয়ালি এবং দশেরারও উদ্‌যাপন করে। কিছুদিন হল পালিনে লংতে ইউলো উৎসব উদযাপিত হচ্ছে।
ভারতের আদমশুমারি , পালিনের জনসংখ্যা হল ৫৮১৬। নিয়েশিরা হল এই অঞ্চলের আদি অধিবাসী।
পালিন অরুণাচল প্রদেশের পশ্চিম দিকে অবস্থিত। রাজধানী ইটানগর শহর থেকে রাজ্য মহাসড়ক পথে জেলার অন্য অংশের সাথে পালিন যুক্ত। ইটানগর এবং জিরো থেকে নিয়মিত বাস এবং টাটা সুমো পরিষেবাগুলি পাওয়া যায়।
মদনপুরা ইউনিয়ন

মদনপুরা বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
মদনপুরা ইউনিয়নের আয়তন ৫,৭০২ একর।
মদনপুরা ইউনিয়ন বাউফল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী মদনপুরা ইউনিয়নের মোট জনসংখ্যা ১৬,৮২৪ জন। এর মধ্যে পুরুষ ৭,৭৯৮ জন এবং মহিলা ৯,০২৬ জন। মোট পরিবার ৩,৭৬৮টি।
২০১১ সালের আদমশুমারি অনুযায়ী মদনপুরা ইউনিয়নের সাক্ষরতার হার ৫৫.৫%।
কৃতিকা কামরা

কৃতিকা কামরার জন্ম ১৯৮৮ সালের ২৫ অক্টোবর। কৃতিকা মধ্যপ্ৰদেশ এর এক হিন্দু ধৰ্মাবলম্বী পরিবারে জন্ম গ্ৰহন করেন। কৃতিকা স্কুল শিক্ষা দিল্লী পাব্লিক স্কুল থেকে করেন। অতি কম সময়ের ভিতরে ভারতীয় টেলিভিশন এর ধারাবাহিক জগতে নিজের প্ৰতিভার প্ৰসার ঘটাতে সক্ষম হন কৃতিকা।কৃতিকা এনআইইএফ তে ফ্যাশানের উপর ডিগ্ৰী করা অবস্থায় তিনি "ইহা কে হাম হে সিকেন্দার" ধারাবাহিকের অফার পান।এজন্য তাকে প্রথম বর্ষের পর ডিগ্রি পড়া ছেড়ে দেন।এরপর তিনি এনডিটিভি ইমাজিনের “কিতনি মোহবত হে” ধারাবাহিক অভিনয় করতে শুরু করেন ও এর মাধ্যমে যুব সমাজের রোল মডেলে পরিণত হন। পরে কৃতিকা মুম্বাই এ পরা কলা বিষয়ে ডিগ্ৰী করেন। কৃতিকা তার অভিনয়ের মাধ্যমে সমগ্ৰ ভারতের মন আকৰ্ষণ করতে সক্ষম হন। তিনি বহু ধারাবাহিকে অভিনয় করেছেন। সনি টিভির “কুছ তো লোগ কহেংগে” নামক ধারাবাহিকে ডক্টর নিধি বৰ্মা হিসেবে অভিনয় করে ও তিনি বেশ জনপ্রিয়তা পান।
নওমালা ইউনিয়ন

নওমালা বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
নওমালা ইউনিয়নের আয়তন ৬,৭২১ একর।
নওমালা ইউনিয়ন বাউফল উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী নওমালা ইউনিয়নের মোট জনসংখ্যা ১৮,৫৬০ জন। এর মধ্যে পুরুষ ৮,৬৯০ জন এবং মহিলা ৯,৮৭০ জন। মোট পরিবার ৪,১০৩টি।
প্রিন্সিপাল আব্দুল মমিন খান 
পশ্চিম বটকাজল খানবাড়ি 
সম্ভ্রান্ত মুসলিম পরিবারের সন্তান।
কর্মস্থলঃপটুয়াখালী সরকারি মহিলা কলেজ
জন্মঃ১ লা মার্চ ১৯৩৫
মৃত্যুঃ৮ই জুন ২০১৫
ডাক্তার শাহআলম তালুকদার
শেরে বাংলা মেডিক্যেল কলেজের গাঈনী বিভাগের প্রধান ছিলেন
ব্রিগেডিয়ার জেনারেল 
আব্দুল ওহাব তালুকদার 
কর্নেল 
দেলোয়ার তালুকদার
২০১১ সালের আদমশুমারি অনুযায়ী নওমালা ইউনিয়নের সাক্ষরতার হার ৪২.৬%।
নাজিরপুর ইউনিয়ন, বাউফল

নাজিরপুর বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
নাজিরপুর ইউনিয়নের আয়তন ১৪,৭৮১ একর।
নাজিরপুর ইউনিয়ন বাউফল উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী নাজিরপুর ইউনিয়নের মোট জনসংখ্যা ২৮,৮৭২ জন। এর মধ্যে পুরুষ ১৩,৯৩৫ জন এবং মহিলা ১৪,৯৩৭ জন। মোট পরিবার ৬,৩৪৩টি।
২০১১ সালের আদমশুমারি অনুযায়ী নাজিরপুর ইউনিয়নের সাক্ষরতার হার ৪৭.৬%।
নুরুল ইসলাম বাবুল

নুরুল ইসলাম বাবুল (৩ মে ১৯৪৬ - ১৩ জুলাই ২০২০) একজন বাংলাদেশী ব্যবসায়ী ও মুক্তিযোদ্ধা ছিলেন। তিনি বাংলাদেশে শিল্পোদ্যোক্তা হিসেবে যমুনা গ্রুপ প্রতিষ্ঠাতা করেন। ২০২০ সালের হিসেবে দেশের বেসরকারি খাতে আয়ের দিক থেকে নেতৃত্ব দিচ্ছেন এমন শীর্ষ ২৩টি বড় গ্রুপ বা কোম্পানির একটি হিসেবে যমুনা গ্রুপের নাম যুক্ত করা হয়।
নুরুল ইসলাম ৩ মে ১৯৪৬ সালে ঢাকার নবাবগঞ্জের চুড়াইন ইউনিয়নের কামালখোলা গ্রামে জন্মগ্রহণ করেন। তার পিতা আমজাদ হোসেন ও মাতা জোমিলা খাতুন। বাবুলের স্ত্রী সাবেক মহিলা ও শিশুবিষয়ক প্রতিমন্ত্রী, ঢাকা-১ আসনের সাবেক সংসদ সদস্য ও একাদশ সংরক্ষিত মহিলা আসনের সাংসদ সালমা ইসলাম। তার সন্তানেরা হলেন: শামীম ইসলাম, রোজালিন ইসলাম, মনিকা ইসলাম এবং সনিয়া ইসলাম। সন্তানেরা বর্তমানে যমুনা গ্রুপের পরিচালক হিসেবে দায়িত্ব পালন করছেন।
১৯৭১ সালে বাংলাদেশের স্বাধীনতা যুদ্ধে নুরুল ইসলাম বাবুল মুক্তিযোদ্ধা হিসেবে অংশগ্রহণ করেন। ১৯৭৪ সালে তিনি যমুনা গ্রুপ প্রতিষ্ঠা করেন। ১৯৭৫ সাল থেকে এই প্রতিষ্ঠানে বৈদ্যুতিক যন্ত্রাংশের উৎপাদন শুরু হয়। বস্ত্র, ইলেকট্রনিক, ওভেন গার্মেন্টস, রাসায়নিক, চামড়া, পানীয়, টয়লেট্রিজ, মোটরসাইকেল এবং আবাসন খাতে তার ব্যবসা ছিল। তিনি যমুনা ফিউচার পার্ক, বাংলা দৈনিক যুগান্তর পত্রিকার ও যমুনা টেলিভিশনের প্রতিষ্ঠাতা ছিলেন। ২০০২ সালে তিনি যমুনা ফিউচার পার্ক স্থাপনার কাজ শুরু করেন।
২০০৩ সালে রিয়েল এস্টেট প্রকল্পের ড্রেজার কর্মী হত্যার অভিযোগে তিনি গ্রেফতার হন। ২০০৪ সালে আইন শৃঙ্খলা রক্ষাকারী বাহিনী তাঁর বাড়িতে অভিযান চালায়। তৎকালীন স্বরাষ্ট্রমন্ত্রী লুৎফুজ্জামান বাবর অভিযান পর্যবেক্ষণ করেন এবং প্রধানমন্ত্রীর কার্যালয় থেকে অনুমতি নেন বলে জানা যায়। ২০০৩ সালের বিনিয়োগ বোর্ডের তৎকালীন চেয়ারম্যান ও আমার দেশ পত্রিকার প্রতিষ্ঠাতা মাহমুদুর রহমানকে প্রাণনাশের হুমকি দেওয়ার অভিযোগে তাকে বাংলাদেশ পুলিশ গ্রেফতার করে। পরে তিনি জামিনে মুক্তি পান। তার বিরুদ্ধে সাভারে জমি দখলের অভিযোগ আনা হয়। বাংলাদেশের সাবেক স্বরাষ্ট্রমন্ত্রী লুৎফুজ্জামান বাবর তার বিরুদ্ধে হুমকির অভিযোগে মামলা দায়ের করেন। ২০০৭ সালে দুর্নীতি, অবৈধ সম্পত্তি এবং রাষ্ট্র বিরোধী কার্যকলাপে জড়িত থাকার অভিযোগে তাকে গ্রেফতার করা হয়। ২০১৩ সালে তার বিরুদ্ধে কর ফাঁকি এবং আয় সম্পর্কে মিথ্যা তথ্য প্রদানের অভিযোগে জাতীয় রাজস্ব বোর্ড মামলা দায়ের করা হয়। এনবিআর যমুনা গ্রুপের ৭টি কোম্পানির বিরুদ্ধে মামলা দায়ের করে। ২০১৩ সালে পুলিশ প্রাক্তন রাষ্ট্রপতি এইচএম এরশাদের বাসা থেকে বাবুলকে গ্রেপ্তারের চেষ্টা করে।
নুরুল ইসলাম বাবুল ১৩ জুলাই ২০২০ সালে চিকিৎসাধীন অবস্থায় ঢাকার এভার কেয়ার হাসপাতালে মৃত্যুবরণ করেন। ১৪ জুন ২০২০ সালে করোনাভাইরাসে আক্রান্ত হয়ে তার কিডনি ক্ষতিগ্রস্ত হয়েছিল।
সূর্য্যমনি ইউনিয়ন

সূর্য্যমনি বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
সূর্য্যমনি ইউনিয়নের আয়তন ৬,৪০০ একর।
সূর্য্যমনি ইউনিয়ন বাউফল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী সূর্য্যমনি ইউনিয়নের মোট জনসংখ্যা ২০,৩৪৩ জন। এর মধ্যে পুরুষ ৯,২১৩ জন এবং মহিলা ১১,১৩০ জন। মোট পরিবার ৪,৫৫৪টি।
২০১১ সালের আদমশুমারি অনুযায়ী সূর্য্যমনি ইউনিয়নের সাক্ষরতার হার ৬৩%।
চন্দ্রদ্বীপ ইউনিয়ন

চন্দ্রদ্বীপ বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
চন্দ্রদ্বীপ ইউনিয়ন বাউফল উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
ইয়েসমিন বিনতে আছিম

<nowiki> </nowiki>রাজকন্যা ইয়াসমিন বিনতে আছিম (আরবীঃ ياسمين بنت عاصم) হাশেমী রাজবংশের একজন সদস্য। তিনি ১৯৭৫ সালের ৩০ জুন জন্ম গ্রহণ করেন। তার বাবা হলেন প্রিন্স আছিম বিন নায়েফ এবং মা ফিরোজা ফুকশাওরি। তিনি বাদশাহ প্রথম আবদুল্লাহর প্রপৌত্র। 
রাজকন্যা ইয়াসমিন বিনতে আছিমের শিক্ষাজীবন শুরু হয় জর্ডানের আম্মানে। তিনি আম্মানের ব্যাচেলরেট স্কুলে পড়াশোনা করেন। এরপর উচ্চ শিক্ষা অর্জন করতে যুক্তরাষ্ট্রে চলে যান। সেখানে এমারসন কলেজ ইন বোস্টন, ম্যাসাচুসেটস এ ভর্তি হোন। এই কলেজ থেকে অর্গানাইজেশন অ্যান্ড পলিটিক্যাল কমিউনিকেশনে এমএ ডিগ্রি লাভ করেন। এরপর ক্লার্ক ইউনিভার্সিটি, ম্যাসাচুসেটস থেকে ভূগোল বিষয়ে বিএ ডিগ্রি লাভ করেন।
৩১ আগস্ট ২০০৫ সালে তিনি বাসেল ইয়াগনাম নামক এক জর্দান নাগরিককে বিয়ে করেন। আম্মানে তাঁর বাবার বাড়িতে জমকালো বিয়ের অনুষ্ঠানের আয়োজন করা হয়। এরপর দাপ্তরিকভাবে আকাবাতে ২০০৫ সালের ২ সেপ্টেম্বর তাদের বিয়ের অনুষ্ঠান করা হয়েছিল।
২৮ শে এপ্রিল ২০০৮ সালে যুক্তরাষ্ট্রের বোস্টনে রাজকন্যা ইয়েসমিন একজন পুত্র সন্তান জন্ম দেন। তার প্রথম সন্তানের নাম রাখা হয় হামজাহ বাসেল ইয়াগনাম। ২২ শে জুন ২০০৯ সালে রাজকন্যা ইয়েসমিন জর্দানের আম্মানে কিয়েন বাসেল ইয়াগনাম নামে দ্বিতীয় পুত্র সন্তানের জন্ম দিয়েছিলেন।
রাজকন্যা সারাহ (জন্মঃ ১৯৭৮) এবং রাজপুত্র নুর (জন্মঃ ১৯৮২) হলেন তার ভাই ও বোন। এছাড়া রাজকন্যা সালহা (জন্মঃ ১৯৮৭), রাজকন্যা নিজলা (জন্মঃ ১৯৮৮) এবং রাজপুত্র নায়েফ(জন্মঃ ১৯৯৮) হলেন তার বৈমাত্রেয় ভাই-বোন। তার মা ফিরোজা ফুকশাওরি এবং সৎমা হলেন রাজকন্যা সানা আছিম (জন্মঃ ১৬ নভেম্বর, ১৯৬০)। আছিম বিন নায়েফ এবং ফিরোজা ফুকশাওরির বিবাহ বিচ্ছেদ ঘটে ১৯৮৫ সালে। এরপর ১৯৮৬ সালে আছিম বিন নায়েফ রাজকন্যা সানা আছিমকে বিয়ে করেন।
আলীপুর ইউনিয়ন, দশমিনা

আলীপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
আলীপুর ইউনিয়নের আয়তন ১০,৬১৮ একর।
আলীপুর ইউনিয়ন দশমিনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী আলীপুর ইউনিয়নের মোট জনসংখ্যা ২০,৫৩৮ জন। এর মধ্যে পুরুষ ১০,১৮৩ জন এবং মহিলা ১০,৩৫৫ জন। মোট পরিবার ৪,৯৮১টি।
২০১১ সালের আদমশুমারি অনুযায়ী আলীপুর ইউনিয়নের সাক্ষরতার হার ৫০%।
বহরমপুর ইউনিয়ন

বহরমপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
বহরমপুর ইউনিয়নের আয়তন ৯,৯৩১ একর।
বহরমপুর ইউনিয়ন দশমিনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী বহরমপুর ইউনিয়নের মোট জনসংখ্যা ১৫,৯৭০ জন। এর মধ্যে পুরুষ ৭,৪৭৬ জন এবং মহিলা ৮,৪৯৪ জন। মোট পরিবার ৩,৬৭৭টি।
২০১১ সালের আদমশুমারি অনুযায়ী বহরমপুর ইউনিয়নের সাক্ষরতার হার ৯০%।
মিয়াও

মিয়াও হল অরুণাচল প্রদেশ রাজ্যের চ্যাংলং জেলার একটি মহকুমা। এটি আসাম সীমানা থেকে প্রায় ২৫ কিমি দূরে অবস্থিত। এটি অরুণাচল প্রদেশের ৬০টি বিধানসভা নির্বাচনী কেন্দ্রের একটি।
মিয়াও শহরটির স্থানাঙ্ক ।
মিয়াও এমন একটি অঞ্চলে অবস্থিত যেখানে উত্তর-পূর্ব ভারতের সবচেয়ে বেশি বৃষ্টিপাত হয়। নোয়া-ডিহিং মিয়াও দিয়ে প্রবাহিত হওয়া সর্বাধিক গুরুত্বপূর্ণ নদী। এখানকার পর্বতশ্রেণীর নাম পাটকাই বাম এবং এটি হিমালয়ের পূর্ব দিকের অংশ। উচ্চ বৃক্ষ সমন্বিত এই বনাঞ্চলটি চোরাকারবারীদের জন্য স্বর্গরাজ্য। মিয়াও অঞ্চলটি দিয়ুন এবং চৌখাম শহরদুটিকে জুড়েছে। দিয়ুন চাকমাদের এবং চৌখাম খাম্পতিদের কাছে সুরক্ষিত আশ্রয়। চৌখাম শহর প্লাইউড ব্যবসায় এতটাই উন্নত ছিল যে, একসময় এটি এশিয়ার সবচেয়ে ধনী গ্রাম ছিল। এটি একটি ছোট শহর, তবে এটি অন্যান্য অঞ্চলের সাথে সড়কপথে সংযুক্ত এবং এখানে প্রতিদিন বাস চলে।
মিয়াও একটি জনপ্রিয় পর্যটন কেন্দ্র। এখানে নামদফা ব্যাঘ্র প্রকল্প অবস্থিত। এখানে দেখার মত ছোট চিড়িয়াখানা, একটি জাদুঘর এবং আরো বেশ কিছু স্থান আছে। এখানে প্রধান পর্যটন কেন্দ্র হল দেবন, সেটি মিয়াও থেকে ২৫ km দূরে অবস্থিত। এখানকার লোকেরা মূলত সরকারি চাকরিতে নিয়োজিত থাকলেও আশেপাশের গ্রামের মানুষ কৃষিকার্য এবং পশুপালন করে জীবিকা নির্বাহ করে। ঝুম চাষ এখানে খুব বিখ্যাত, এখন লোকেরা এখন চা গাছ লাগানোও শুরু করেছে। এটি একটি উন্নয়নশীল শহর, এখানে চারটি প্রাথমিক বিদ্যালয় এবং একটি মাধ্যমিক বিদ্যালয় আছে।
মিয়াওতে একটি বিশ্বজনীন পরিবেশ রয়েছে। এই অঞ্চলের প্রধান উপজাতিগুলি হল - টাংসা, সিঙ্গফো এবং লিসু। চাকমা জনজাতি এবং তিব্বতি শরণার্থীদের একটি বড় অংশ এখানে বসতি করেছে। ভারতে তাদের নেতার নির্বাসনের বার্ষিকীতে চীনা নেতৃত্বের প্রতিমূর্তি পোড়ানো তিব্বতবাসীদের একটি রীতি।
চৌখামের উত্তরের অঞ্চলটিতে মিশমি জনজাতির লোক বাস করে। তাদের অঞ্চল আফিম চাষের জন্য বিখ্যাত কারণ শুষ্ক পর্বত ভূভাগ আফিম চাষের পক্ষে খুব উপযুক্ত।
অক্টোবর ২০১৬, অনুযায়ী, মিয়াও আসনের মন্ত্রী হলেন কমলুং মোসাং।
কিছুদিন আগে পর্যন্ত, এখানে কেবলমাত্র দ্বাদশ শ্রেণি পর্যন্ত সরকার পরিচালিত বিদ্যালয় ছিল। এখন সেখানে অনেকগুলি বেসরকারী বিদ্যালয় রয়েছে। শীর্ষ বেসরকারী বিদ্যালয়গুলির মধ্যে লাইট অব দি ওয়ার্ল্ড, জাওলাই পাবলিক স্কুল এবং লিটল টটস স্কুল রয়েছে। এখানে শিক্ষাপ্রতিষ্ঠানগুলি দ্রুত বৃদ্ধি পাচ্ছে।
উপজাতিরা নিজেদের মত ধর্মীয় অনুশীলন করে। তাদের মধ্যে অনেকেই ঈশ্বর হিসেবে সূর্য ও চন্দ্রকে বিশ্বাস করে। অনেকের বিশ্বাস তাদের নিজস্ব স্থানীয় দেবতা ‘রংফ্রাহ’ এর ওপর, তাদের মধ্যে কিছু আবার আত্মায় বিশ্বাসী। মিয়াওতে খ্রিস্ট ধর্ম এবং বৌদ্ধধর্মও প্রধান ধর্ম হিসেবে পালিত হয়।
মিয়াও বাজারের ঠিক মাঝখানে রয়েছে হিন্দু মন্দির। এবং নামদফা ক্ষেত্র পরিচালকের কার্যালয়ের কাছে আঞ্চলিক ধর্ম বিশ্বাসীদের রংফ্রাহের উপাসনাস্থল রয়েছে॥
টেবলো সফটওয়্যার

টেবলো সফটওয়্যার () একটি আমেরিকান মিথস্ক্রিয় ডাটা প্রদর্শন সফটওয়্যার কোম্পানি। ক্যালিফোর্নিয়ার মাউন্টেন ভিউতে ২০০৩ সালের জানুয়ারি মাসে ক্রিস্টিয়ান চাবোট, প্যাট হানরাহান ও ক্রিস স্টল্টে কোম্পানিটি প্রতিষ্ঠা করেন। কোম্পানিটির বর্তমান সদর দপ্তর যুক্তরাষ্ট্রের ওয়াশিংটনের সিয়াটলে। ১ আগস্ট ২০১৯ সালে সেলসফোর্স ডট কম টেবলোকে কিনে নেয়। 
চাবোট, হানরাহান ও স্টল্টে স্ট্যানফ‌োর্ড বিশ্ববিদ্যালয়ের কম্পিউটার বিজ্ঞান বিভাগে গবেষণাকারী হিশেবে কাজ করতেন । এ তিনজন রিলেশনাল ডাটাবেস ও ডাটা কিউব ব্যবহার করে ডাটা প্রদর্শন কৌশলে বিশেষভাবে পারদর্শী ছিলেন। ১৯৯৯ ও ২০০২-এর মাঝে কোম্পানিটি স্ট্যানফোর্ডের গবেষণার বাণিজ্যিক বহির্ভাগ হিশেবে শুরু হয়।
টেবলো পণ্যসমূহ গ্রাফ-ঘরানার ডাটা প্রদর্শক নির্মান করতে রিলেশনাল ডাটাবেস, ওল্যাপ কিউব, ক্লাউড ডাটাবেস এবং স্প্রেডশিটকে কোয়েরি করে। এ পণ্যসমূহ একইসাথে একটি ইন-মেমরি ডাটা ইঞ্জিন থেকে ডাটা এক্সট্রাক্ট, রিট্রিভ ও স্টোর করতে পারে।
টেবলোর পণ্যসমূহের মধ্যে রয়েছে:
টেবলোতে ম্যাপিং ক্রিয়াপ্রণালী রয়েছে, এটা অক্ষাংশ ও দ্রাঘিমাংশ স্থানাঙ্ক অঙ্কনে ও স্থানসংক্রান্ত ফাইলের সাথে সংযোগে সক্ষম, যেমন, এসরি শেফফাইল, কিহোল মার্কআপ ফাইল কিংবা জিওজেসন ব্যবহার করে পরিবর্তিত ভূগোল প্রদর্শন করতে পারা। 
টেবলোর মানচিত্র তৈরীর সক্ষমতা রয়েছে। এটি অক্ষমাংশ ও দ্রাঘিমাংশ সংযুক্ত করতে পারে এবং প্লট তৈরী করে তা কোন আলাদা ফাইল, যেমন জিওজেসন, কেএমএলের সাথে সংযোগ করে পরিবর্তিত জিওগ্রাফি প্রদর্শন করতে পারে। টেবলোর কিছু বৈশিষ্টসমূহ হলো:
১) এটি খুবই দ্রুত মিথস্ক্রিয় প্লট তৈরী করতে পারে।
২) গ্রাফিক্যাল ব্যবহারকারী ইন্টারফেস ব্যবহার করে মিথস্ক্রিয় ড্যাশবোর্ড তৈরী করা যায়। কিছু প্রাথমিক হিশাব-নিকাশ, এমনকি কিছু সাধারণ পরিসংখ্যান সংক্রান্ত কাজও শুধুমাত্র টেবলোতে করা যায়।
৩) হাজার বা লক্ষ লক্ষ ডাটা নিয়ে কাজ করলে টেবলো খুব দ্রুত কোন ফলাফল প্রদর্শন করতে পারে।
৪) সরাসরি কোন ডাটাবেস, কিউব বা ওয়ারহাউজের সাথে সরাসরি সংযোগের সুযোগ দেয়।
৫) টেবলোর দারুণ একটি ব্যবহারকারী ইন্টারফেস রয়েছে।
৬) হাড্যুপের মত বড় ডাটা প্ল্যাটফর্মের সাথে টেবলো খুব দারুণ ভাবে কাজ করে। এটি একই সাথে গুগলের বিগকোয়েরি এপিআই সমর্থন প্রদান করে।
২ ডিসেম্বর ২০১০ সালে টেবলো মার্কিন যুক্তরাষ্ট্রের কুটনৈতিক গোপন তথ্যের উপর নির্মিত উইকিলিকসের ভিজুয়ালাইজেশন মুছে ফেলে। তাদের মতে মার্কিন সিনেটর জো লাইবারম্যানের রাজনৈতিক চাপের মুখোমুখি হয়ে তারা এমন কাজ করতে বাধ্য হয়েছিলো।
২১ ফেব্রুয়ারি ২০১১ সালে টেবলো একটি হালনাগাদকৃত নীতিমালা প্রকাশ করে। আনুষঙ্গিক ব্লগপোস্টটিতে বলা হয় উল্লেখযোগ্য দুটো মূল পরিবর্তন হলো (১) একটি প্রাতিষ্ঠানিক অভিযোগ প্রক্রিয়া তৈরী করা এবং (২) মত প্করাশের স্বাধীনতাকে পথপ্রদর্শক মূলনীতি হিশেবে গ্রহণ করা।
২০০৮ সালে টেবলো সফটওয়্যার অ্যান্ড ইন্ডাস্ট্রি এসোসিয়েশন কর্তৃক কোডি অ্যাওয়ার্ডে ভূষিত হয়। ২০১২ থেকে ২০১৯ টানা সাত বছর কোম্পানিটি গার্টনার ম্যাজিক কোয়াড্রেন্টে লিডার হিশেবে ভূষিত হয়েছে।
দ্য ডিভিশন বেল সফর

দ্য ডিভিশন বেল সফর ছিল ১৯৯৪ সালে ব্রিটিশ রক ব্যান্ড পিংক ফ্লয়েডের কর্তৃক তাদের "দ্য ডিভিশন বেল" অ্যালবামের সমর্থনে পরিবেশিত কনসার্ট সফর। সফর শুরুর দুইদিন পূর্বে এটি প্রকাশিত হয়েছিল। এটি পিংক ফ্লয়েডের চূড়ান্ত সফর হলেও, ব্যান্ডের সদস্যরা পরবর্তীতে একক সফরে প্রায়শই এর গানগুলি পরিবেশন করছেন। "দ্য ডিভিশন বেল" ছিল ১৯৯৪ সালের মার্চে প্রকাশিত পিংক ফ্লয়েডের চতুর্দশ স্টুডিও অ্যালবাম, যেটি প্রতিষ্ঠাতা সদস্য রজার ওয়াটার্সকে ছাড়াই রেকর্ড করা তাদের দ্বিতীয় অ্যালবাম।
১৯৯৫ সালে, এই সফরের স্মরণে ব্যান্ডটি "পাল্‌স" সরাসরি (লাইভ) অ্যালবাম প্রকাশ করে।
পিংক ফ্লয়েড:
অতিরিক্ত সঙ্গীতশিল্পী:
বেতাগী সানকিপুর ইউনিয়ন

বেতাগী সানকিপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
বেতাগী সানকিপুর ইউনিয়নের আয়তন ১০,২৪৩ একর।
বেতাগী সানকিপুর ইউনিয়ন দশমিনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী বেতাগী সানকিপুর ইউনিয়নের মোট জনসংখ্যা ১৯,৬৫৮ জন। এর মধ্যে পুরুষ ৯,৬২০ জন এবং মহিলা ১০,০৩৮ জন। মোট পরিবার ৪,৫৪৭টি।
২০১১ সালের আদমশুমারি অনুযায়ী বেতাগী সানকিপুর ইউনিয়নের সাক্ষরতার হার ৪৯.৬%।
দশমিনা ইউনিয়ন

দশমিনা বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
দশমিনা ইউনিয়নের আয়তন ২১,৯৯৪ একর।
দশমিনা ইউনিয়ন দশমিনা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী দশমিনা ইউনিয়নের মোট জনসংখ্যা ২৭,৩৮৭ জন। এর মধ্যে পুরুষ ১৩,২৩৪ জন এবং মহিলা ১৪,১৫৩ জন। মোট পরিবার ৬,০০৩টি।
২০১১ সালের আদমশুমারি অনুযায়ী দশমিনা ইউনিয়নের সাক্ষরতার হার ৫৩.২%।
রণগোপালদী ইউনিয়ন

রণগোপালদী বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
রণগোপালদী ইউনিয়নের আয়তন ২৫,২২৫ একর।
রণগোপালদী ইউনিয়ন দশমিনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী রণগোপালদী ইউনিয়নের মোট জনসংখ্যা ২১,৫৭৬ জন। এর মধ্যে পুরুষ ১০,৮৭৮ জন এবং মহিলা ১০,৬৯৮ জন। মোট পরিবার ৫,১১২টি।
২০১১ সালের আদমশুমারি অনুযায়ী রণগোপালদী ইউনিয়নের সাক্ষরতার হার ৩৮.৫%।
চর বোরহান ইউনিয়ন

চর বোরহান বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।
চর বোরহান ইউনিয়ন দশমিনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
সরকারি প্রাথমিক বিদ্যালয় ছাড়া এই ইউনিয়নে কোন মাধ্যমিক বা উচ্চমাধ্যমিক শিক্ষা প্রতিষ্ঠান নেই।
মেছুকা

মেছুকা হল একটি ছোট শহর, ভারতের অরুণাচল প্রদেশের শি-ইওমি জেলার মেছুকা উপত্যকায়, সমুদ্রপৃষ্ঠের ওপরে অবস্থিত। মেছুকা আসনের বর্তমান বিধায়কের (অক্টোবর ২০১৬) নাম পাসাং দোর্জি সোনা। মেছুকা গ্রামে ম্যাকমেহন সীমান্ত ভারতীয় অঞ্চল এবং চীনা অঞ্চলকে পৃথক করে রেখেছে।
পাইন গাছ এবং কাঁটাঝোপ দিয়ে ঘেরা মেছুকা একটি বনাঞ্চল উপত্যকায় অবস্থিত। ইয়ারগিয়াপচু নদী মেছুকা উপত্যকা দিয়ে প্রবাহিত হয়েছে। মেছুকা গ্রামটি অরুণাচল প্রদেশের আলংয়ের উত্তর-পশ্চিমে ১৮০ কিলোমিটার দূরে অবস্থিত এবং ইন্দো-চীন সীমানা থেকে মাত্র ২৯ কিলোমিটার দূরে। নিকটতম বিমানবন্দরটি আসাম এর লীলাবাড়ি বিমানবন্দর।
'মেন-চু-খা' নামটির অর্থ বরফের ঔষধিযুক্ত জল যেখানে " মেন " হল ওষুধ, " চু " অর্থ জল এবং " খা " অর্থ বরফ যদিও "খা" দিয়ে মুখও বোঝায়।
মেছুকা ভারতের অরুণাচল প্রদেশ রাজ্যের একটি অংশ। আধুনিক রাস্তা নির্মাণের আগে, একমাত্র আকাশপথের মাধ্যমে গ্রামে প্রবেশ করা যেত, সেটি ব্যবহার করে ভারতীয় বিমানবাহিনী স্থানীয় জনগণকে পণ্য সরবরাহ করত।
মেনচুখা/মেছুখা উপত্যকা মেম্বা এবং আদি জনজাতির মানুষের বাসস্থান। অন্যান্য স্থানীয় লোকের মধ্যে রয়েছে ট্যাগিন উপজাতিরা। মেছুকা আসনের বর্তমান বিধায়কের (অক্টোবর ২০১৬) নাম পাসাং দোর্জি সোনা।
উপত্যকায় প্রচলিত ধর্মগুলির মধ্যে রয়েছে - তিব্বতী বৌদ্ধধর্ম, ডোনি-পোলো ধর্ম এবং খ্রিস্ট ধর্ম। মেছুখা ধর্মীয় এবং ঐতিহাসিক তাৎপর্যের জন্য পরিচিত। মহাযান বৌদ্ধ সম্প্রদায়ের ৪০০ বছরের পুরানো সামটেন ইওংচা মঠটি বহু শ্রদ্ধেয় তাওয়াং মঠের সমসাময়িক।
মেছুকা উপত্যকায় এখনও শাঙ্গলা ভাষায় কথা বলা হয় এমন প্রমাণ পাওয়া যায়নি। পরিবর্তে, লোকেরা মেম্বাতে কথা বলে, যা একটি বোদিশ ভাষা যা বিভিন্ন বোদিক জাতের (ডওয়াগস-পো, কোং-পো, ব্র্যাং-গসুম মেটশো -খোর), পূর্ব বোদিশ তাওয়াং মনপা, সাংভালা এবং কিছু তানি লোণের মিশ্রণ দ্বারা গঠিত। কিছু মেম্বা মানুষ এখনও তাওয়াং মংপাতে কথা বলে।
ভারতীয় বিমানবাহিনী একটি আকাশপথ বজায় রেখেছে, যা মেছুখায় অ্যাডভান্সড ল্যান্ডিং গ্রাউন্ড (এএলজি) নামে পরিচিত। অ্যান্টোনভ -৩২ বিমান এবং হেলিকপ্টারের মাধ্যমে আসামের শহরগুলি থেকে অত্যাবশ্যকীয় সরবরাহ আনতে বিমান পথটি প্রায়শই ব্যবহার করা হয়। বিমানের জন্য ব্যবহৃত পথটি সংস্কার করে উপযুক্ত করা হয়েছিল, একটি কংক্রিট রানওয়েতে উন্নীত করে ভারত সরকার ২০১৭ সালে এটি ৪,৭০০ ফুট পর্যন্ত প্রসারিত করেছিল। এই অঞ্চলে যথেষ্ট সামরিক উপস্থিতি রয়েছে, যা নাগরিকদের জন্য বিভিন্ন কর্মসংস্থান সুযোগ সৃষ্টি করে। এখানে উডান প্রকল্পের আওতায়, সোমবার ও শনিবার, সপ্তাহে দুবার হেলিকপ্টার পরিষেবা রয়েছে। অরুণাচল প্রদেশ সরকার একটি ৯ আসনযুক্ত স্থির ডানার বিমান পরিষেবা পরিচালনার জন্য বেসরকারী বিমান সংস্থাগুলির কাছে দরপত্রের আমন্ত্রণ জানিয়েছে যা ইউ.ডি.ই.ওয়ান প্রকল্পের আওতায় থাকবে না (সি. মে ২০১৮)। ৩রা জুন ২০১৯ সালে, আসাম থেকে এই বিমানবন্দরের উদ্দেশ্যে যাত্রা করার পরে একটি ভারতীয় বিমানবাহিনীর বিমান ১৩ জন যাত্রীসহ নিখোঁজ হয়ে গিয়েছিল। এই বিমানের ধ্বংসাবশেষ ১১ই জুন ২০১৯ সালে সিয়াং সার্কেলে পাওয়া গিয়েছিল এবং এটি আইএএফ দ্বারা জেলা কর্মকর্তাদের কাছে নিশ্চিত করা হয়েছে। এই ধ্বংসাবশেষটি একটি এমআই ১৭ হেলিকপ্টারটি আবিষ্কার করেছে যেটি দুর্ঘটনার পরে 8 দিন থেকে অনুসন্ধান ও উদ্ধার কাজে নিযুক্ত ছিল।
অল দ্য বেস্ট: ফান বিগিন্স

অল দ্য বেস্ট: ফান বিগিন্স হলো রোহিত শেট্টি পরিচালিত ২০০৯ সালের ভারতীয় হিন্দি-ভাষার অ্যাকশন কমেডি চলচ্চিত্র এবং চলচ্চিত্রটিতে সঞ্জয় দত্ত, বিপাশা বসু, অজয় দেবগন মূল ভূমিকায় অভিনয় করেছেন।
বীর কাপুর (ফারদীন খান) একজন সংগ্রামী শিল্পী যিনি তাঁর রক গ্রুপটি নিয়ে কোনও দিন এটিকে বড় করে তোলার আশা করছেন তবে বর্তমানে আর্থিকভাবে ব্যর্থ হচ্ছেন। তার একমাত্র আয়ের উৎস হ'ল তার ধনী বড় ধাপের ভাই ধরম কাপুরের (সঞ্জয় দত্ত) এক মাসিক পকেট মানি, যার জন্য বীর তার বান্ধবী বিদ্যা (মুগ্ধা গডসে) এর সাথে বিবাহিত হওয়ার বিষয়ে একটি মিথ্যা কথা বলেছিলেন। তার সেরা বন্ধু প্রেম চোপড়া (অজয় দেবগন), যিনি জাভভির (বিপাশা বসু) বিয়ে করেছেন। জানভী প্রেমের পরিবারের মালিকানাধীন একটি ভাঙা জিমনেসিয়াম চালায় এবং প্রেম যান্ত্রিকভাবে গাড়িগুলিকে সংশোধন করতে ব্যয় করে।
বীর এবং প্রেমের জন্য রুপী দরকার। অবৈধ দৌড়ের জন্য প্রেমের গাড়িটি নিবন্ধনের জন্য ৫০০,০০০ (তারা জিতলে তারা ৫০০,০০০ টাকাও পাবে) তারা স্থানীয় একটি নিঃশব্দ লোণ হাঙ্গর টোবুর (জনি লিভার) কাছ থেকে প্রেমের নকশা করা একটি গাড়ি দেখিয়েছিল যা প্রেম তাকে আশ্বাস দেয়, এটি হারাতে পারে না। এই বাহন দ্বারা মুগ্ধ হয়ে, টোবু প্রেম এবং বীরকে ৫০০,০০০ লোণ দেওয়ার পাশাপাশি প্রেমের উপর নিজের পাঁচ লক্ষ টাকা বিনিয়োগ করে। প্রেম প্রতিযোগিতায় হেরে যায় এবং টোবুর এক হাজারের মধ্যে যা প্রদান করা উচিত। প্রেম একটি স্থানীয় বস্তিবাসী আরজিভির কাছে বীরের বাংলো ভাড়া দেওয়ার সিদ্ধান্ত নিয়েছে; - লটারি জিতে রঘুবন্দাস গোভরধনদাস ভাকাওয়ালে (সঞ্জয় মিশরা), এবং আড়াই হাজার টাকা অগ্রিম সংগ্রহ করেছেন। যাইহোক, লুশোটো যাওয়ার পথে যখন গোয়া বিমানবন্দরে ধরম আটকা পড়েছিল এবং তার ছোট ভাইয়ের সাথে যোগাযোগ করার জন্য জোর দিয়েছিল তখন সবকিছু গোলমেলে। বিষয়গুলি আরও খারাপ হয়ে যায় যখন তাদের নতুন ভাড়াটিয়া এসে ধরমকে মারধর করে পরিস্থিতি রক্ষার জন্য, প্রেম এবং বীর উভয়ই মিথ্যা বলে যে রঘু পাগল এবং বিপরীত।
বিদ্যা বীরের সাথে লড়াই করেছিল এবং অস্থায়ীভাবে তার সাথে কথা বলছে না। বীর ধরমকে বিমানবন্দর থেকে বাড়িতে আনার পরে, ধরম জানভিটিকে দেখেন এবং তাকে বিদায়ের জন্য নিয়ে যান, এবং পরে যখন তিনি বিদ্যা দেখেন, প্রেম এবং বীর তাকে বলে যে সে প্রেমীর বান্ধবী জানভি বিদ্যা বলে ভান করে, বীরের স্ত্রী এবং বিদ্যা ঝানভি হওয়ার ভান করে। নতুন ভাড়াটিয়া আরজিভি, টুবু এবং তার ঠগদের নিয়মিত পরিদর্শন এবং অবশেষে লুশোটোর এক রাজকন্যা (বিপাশা বসু) দ্বারা বিষয়গুলি আরও গভীর জটিলতায় ঢুকে পড়ে।
নন্দুরবার লোকসভা কেন্দ্র

নন্দুরবার লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯ ফেব্রুয়ারি ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রের চারটি বিধানসভা নন্দুরবার জেলায় এবং দুটি ধুলা জেলায় অবস্থিত। এই লোকসভা কেন্দ্রের সদর দফতর নন্দুরবার শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নন্দুরবার লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নন্দুরবার জেলায় অবস্থিত। 
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নন্দুরবার জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি ধুলা জেলায় অবস্থিত।
নন্দুরবার লোকসভা কেন্দ্র বিজয়ী বর্তমান সংসদ ভারতীয় জনতা পার্টির সদস্য ডাঃ হিনা বিজয়কুমার যিনি গত দুই বারের সংসদ (২০১৪ ও ২০১৯)।
চন্দ্রপুর লোকসভা কেন্দ্র 
ধুলে লোকসভা কেন্দ্র
আংগারিয়া ইউনিয়ন, দুমকি

আংগারিয়া বাংলাদেশের পটুয়াখালী জেলার অন্তর্গত দুমকি উপজেলার একটি ইউনিয়ন।
আংগারিয়া ইউনিয়নের আয়তন ৪,০৪৪ একর।
আংগারিয়া ইউনিয়ন দুমকি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দুমকি থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
২০১১ সালের আদমশুমারি অনুযায়ী আংগারিয়া ইউনিয়নের মোট জনসংখ্যা ১২,৯৫৩ জন। এর মধ্যে পুরুষ ৬,০৮৩ জন এবং মহিলা ৬,৮৭০ জন। মোট পরিবার ২,৮৪০টি।
২০১১ সালের আদমশুমারি অনুযায়ী আংগারিয়া ইউনিয়নের সাক্ষরতার হার ৭১.৮%।
লেবুখালী ইউনিয়ন

লেবুখালী বাংলাদেশের পটুয়াখালী জেলার অন্তর্গত দুমকি উপজেলার একটি ইউনিয়ন।
লেবুখালী ইউনিয়নের আয়তন ৭,২১৫ একর।
লেবুখালী ইউনিয়ন দুমকি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দুমকি থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
২০১১ সালের আদমশুমারি অনুযায়ী লেবুখালী ইউনিয়নের মোট জনসংখ্যা ১১,৮৮১ জন। এর মধ্যে পুরুষ ৫,৭৫৬ জন এবং মহিলা ৬,১২৫ জন। মোট পরিবার ২,৬০৭টি।
২০১১ সালের আদমশুমারি অনুযায়ী লেবুখালী ইউনিয়নের সাক্ষরতার হার ৬১.৩%।